CELEX: 62011TN0518
Language: et
Date: 2011-09-27 00:00:00
Title: Kohtuasi T-518/11: 27. septembril 2011 esitatud hagi — BTL Diffusion versus Siseturu Ühtlustamise Amet — dm-drogerie markt (babyTOlove)

3.12.2011   
            
            
               ET
            
            
               Euroopa Liidu Teataja
            
            
               C 355/23
            
         27. septembril 2011 esitatud hagi — BTL Diffusion versus Siseturu Ühtlustamise Amet — dm-drogerie markt (babyTOlove)
   (Kohtuasi T-518/11)
   2011/C 355/42
   Hagiavalduse keel: inglise
   
      Pooled
   
   
      Hageja: BTL Diffusion (Saint Cloud, Prantsusmaa) (esindaja: advokaat A. Berendes)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: dm-drogerie markt GmbH & Co. KG (Karlsruhe, Saksamaa)
   
      Nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 8. juuli 2011. aasta otsus (asi R 883/2010-2) osas, milles ühtlustamisamet: (i) rahuldas vastulause ja lükkas tagasi vaidlusaluse ühenduse kaubamärgi taotluse klassis 10 „kirurgiaseadmed ja -riistad, hambaraviseadmed ja -riistad, veterinaariaseadmed ja -riistad; ortopeedilised tooted; õmblusmaterjalid” ja klassis 25 „rõivad, jalatsid, peakatted” ning (ii) jättis rahuldamata hageja nõude tühistada vaidlustatud otsus küsimuses, mida kaebuses ei käsitletud, kuivõrd sellega rahuldati vastulause seoses järgmiste kaupadega klassis 28 „mängud, mänguasjad, spordi- ja võimlemisriistad, mis ei kuulu teistesse klassidesse”, ning
            
         
               —
            
            
               kinnitada nimetatud otsus klassi 10 kuuluvaid kaupu „silma-, hamba- ja jäsemeproteesid” puudutavas ja klassi 28 kuuluvaid kaupu „jõulukuuseehted” puudutavas.
            
         
      Väited ja peamised argumendid
   
   
      Ühenduse kaubamärgi taotleja: hageja
   
      Asjaomane ühenduse kaubamärk: kujutismärk „babyTOlove” kaupadele klassides 10, 25 ja 28 — ühenduse kaubamärgitaotlus nr 7104219
   
      Vastulause aluseks oleva kaubamärgi või tähise omanik: teine menetluspool apellatsioonikojas
   
      Vastulause aluseks olev kaubamärk või tähis: rahvusvaheline sõnamärgi „babylove” registreering nr 935598 kaupadele klassides 3, 5, 8, 9, 10, 11, 12, 16, 18, 20, 21, 24, 25, 26, 28, 29, 30 ja 32; rahvusvaheline sõnamärgi „Baby Love” registreering nr 979365 kaupadele klassides 3, 5, 8, 9, 10, 11, 12, 16, 18, 20, 21, 24, 25, 26, 28, 29, 30 ja 32
   
      Vastulausete osakonna otsus: rahuldada vastulause vaidluse all olevate kaupade osas
   
      Apellatsioonikoja otsus: tühistada vastulausete osakonna otsus osaliselt; rahuldada vastulause ning lükata vaidlustatud ühenduse kaubamärgitaotlus tagasi klassidesse 10 ja 25 kuuluvate kaupade osas; jätta kaebus ülejäänud osas rahuldamata
   
      Väited: nõukogu määruse nr 207/2009 rikkumine, kuna apellatsioonikoda hindas segiajamise tõenäosust ebaõigesti.